น้ำมัน,ทองปิดร่วง/ดาวโจนส์บวก
หุ้นดาวโจนส์ปิดบวก 199.42 จุด รับข้อมูลแรงงานสดใส ด้านราคาน้ำมันร่วง 2.62 ดอลลาร์ ขณะที่ทองคำลดลง 8.10 ดอลลาร์
26 มี.ค. 2564

ดัชนีเฉลี่ยอุตสาหกรรมดาวโจนส์ปิดที่ 32,619.48 จุด เพิ่มขึ้น 199.42 จุด หรือ +0.62% ดัชนี เอสแอนด์พี 500 ปิดที่ 3,909.52 จุด เพิ่มขึ้น 20.38 จุด หรือ +0.52% ดัชนี แนสแดค ปิดที่ 12,977.68 จุด เพิ่มขึ้น 15.79 จุด หรือ +0.12%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 25 มี.ค. หลังสหรัฐเปิดเผยตัวเลขผู้ขอรับสวัสดิการว่างงานลดลงแตะระดับต่ำสุดนับตั้งแต่เดือนมี.ค. 2563
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม ลดลง 2.62 ดอลลาร์ ปิดที่ 58.56 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 2.46 ดอลลาร์ ปิดที่ 61.95 ดอลลาร์ต่อบาร์เรล
สัญญาน้ำมันดิบเวสต์เท็กซัสตลาดนิวยอร์กปิดร่วงลง เนื่องจากนักลงทุนกังวลว่าการที่หลายประเทศในยุโรปและเอเชียกลับมาใช้มาตรการล็อกดาวน์รอบใหม่เพื่อควบคุมการแพร่ระบาดของโรคโควิด-19 จะส่งผลกระทบต่อเศรษฐกิจและความต้องการใช้น้ำมัน
ราคาทองคำตลาดโคเม็กซ์ งวดส่งมอบเดือนเมษายน ลดลง 8.10 ดอลลาร์ ปิดที่ 1,725.10 ดอลลาร์ต่อออนซ์